ຕຳຫລວດອັງໂກລາຈັບຜູ້ຕ້ອງສົງໄສ 2 ຄົນ ພົວພັນການໂຈມຕີທີມບານເຕະໂຕໂກ
ຂ່າວອື່ນໆ: ຜູ້ແທນສະຫະຣັດຢ້ຽມຢາມຊາວມົ້ງທີ່ ກັບຄືນ ປະເທດ ຈາກໄທ; ເກົາຫລີເໜືອຮຽກຮ້ອງໃຫ້ມີການເຈຣະຈາ ສັນຕິພາບກັບສະຫະຣັດ; ຣັຖມຸນຕີການຕ່າງປະເທດ
ຕຳຫລວດອັງໂກລາ ໄດ້ຈັບກຸມ 2 ຄົນທ່ີສົງໄສວ່າ ມີສ່ວນພົວພັນກັບການດັກສະກັດໂຈມຕີທີມບານເຕະແຫ່ງຊາດຂອງໂຕໂກ ຊຶ່ງໄດ້ເຮັດໃຫ້ມີຜູ້ຄົນເສັຍຊີວິດໄປ 3 ຄົນແລະໄດ້ຮັບບາດເຈັບອີກ 7 ຄົນນັ້ນ ພວກຜູ້ຕ້ອງສົງໄສ 2 ຄົນນີ້ ໄດ້ຖືກຈັບກຸມ ທ່ີແຂວງ Cabinda ທ່ີອຸດົມຮັ່ງມີດ້ວຍບໍ່ນ້ຳມັນ ໃນເຂດດຽວກັນກັບທ່ີທີມບານເຕະຂອງໂຕໂກ ຖືກໂຈມຕີໃນວັນສຸກຜ່ານມານີ້ ຊື່ງພວກມືປືນໄດ້ສັງຫານຄົນຂັບລົດບັສ ຜູ້ຊ່ອຍຫົວໜ້າຄູເຝິກ ແລະໂຄສົກປະຈຳທີມຊາດຂອງໂຕໂກ ກຸ່ມກະບົດແບ່ງແຍກດິນແດນກຸ່ມນື່ງ ໄດ້ອ້າງເອົາຄວາມຮັບຜິດຊອບໃນການໂຈມຕີດັ່ງກ່າວ ແລະເວົ້າວ່າ ພວກເຂົາບໍ່ໄດ້ແນເປົ້າໝາຍໃສ່ ທີມບານເຕະໂຕໂກ ແຕ່ແນໃສ່ກຳລັງຮັກສາຄວາມປອດໄພຂອງອັງໂກລາ ທີມບານເຕະແຫ່ງຊາດໂຕໂກ ໄດ້ຖອນໂຕອອກຈາກແຂ່ງຂັນຊີງແຊ້ມ ກິລາບານເຕະຂອງບັນດາປະເທດອະຟຣິກາ ແລະເວລານີ້ ໄດ້ເດີນ ທາງ ກັບຄືນໄປຮອດປະເທດແລ້ວ ໜັງສືພິມ Vientiane Times ຂອງທາງການລາວ ລາຍງານຂ່າວວ່າ ຜູ້ແທນສະພາຕ່ຳສະຫະຣັດ 3 ທ່ານໄດ້ເດີນທາງໄປ ຢ້ຽມຢາມພວກອົບພະຍົບມົ້ງ ທ່ີຖືກທາງການໄທ ສົ່ງກັບຄືນປະເທດລາວໃນເດືອນແລ້ວນີ້ ທ່ານ Eni Faleomavaega ປະທານອະນຸກັມມາທິການວ່າຂົງເຂດເອເຊັຍ ຍ່ານມະຫາສມຸດປາຊີຟິກ ແລະສິ່ງແວດລ້ອມຂອງໂລກປະຈຳ ສະພາຕ່ຳ ກ່າວໃນການໃຫ້ສັມພາດຕໍ່ນັກຂ່າວທ່ີນະຄອນຫລວງວຽງຈັນເມື່ອວັນເສົາຜ່ານມານີ້ວ່າ “ບໍ່ມີຮ່ອງຮອຍໃດໆທ່ີສະແດງໃຫ້ເຫັນວ່າໄດ້ມີການຈຳແນກກີດກັນ ຫລືກັ່ນແກ້ງ ຫລືປະຕິບັດໃນທາງບໍ່ດີ ຕໍ່ພວກອົບພະຍົບເຫລົ່ານີ້ ທ່ີບ້ານຜາຫລັກນັ້ນ ”ຣັຖບານໄທໄດ້ສົ່ງອົບພະຍົບມົ້ງຈຳນວນ 4508 ຄົນ ທີ ໄດ້ອາໄສຢູ່ໃນ ສູນອົບພະຍົບແຫ່ງຕ່າງໆໃນໄທ ມາຕັ້ງແຕ່ປີ2004 ກັບຄືນໄປຍັງ ສປປ ລາວ ໃນວັນທີ28 ທັນວາຜ່ານມານີ້ ໃນຄວາມພະຍາຍາມເພື່ອສະກັດກັ້ນບໍ່ໃຫ້ພວກເຜົ່າມົ້ງ ອົບພະຍົບເຂົ້າໄປ ຍັງປະເທດຂອງຕົນຕື່ມອີກ ທ່ານ Faleomavaega ພ້ອມ ກັບຜູ້ແທນ Mike Honda ແລະຜູ້ແທນເຊື້ອສາຍວຽດນາມ ທ່ານ Anh Joseph Cao ໄດ້ຮັບອະນຸ ຍາດຈາກຣັຖບານລາວ ໃຫ້ໄປຢ້ຽມຢາມບ້ານຜາຫລັກ ຊຶ່ງຕັ້ງຢູ່ຫ່າງຈາກນະຄອນຫລວງວຽງຈັນໄປທາງທິດເໜືອ 70 ຫລັກກິໂລແມັດ ບ່ອນທ່ີຣັຖບານລາວໄດ້ຈັດສົ່ງ ປະມານເຄ່ິງນຶ່ງຂອງພວກອົບພະຍົບຊາວເຜົ່າມົ້ງທ່ີຖືກສົ່ງກັບຄືນປະເທດຈາກໄທ ໃຫ້ໄປພັກອາໃສຢູ່ນັ້ນ ເກົາຫລີເໜືອຮຽກຮ້ອງໃນວັນຈັນມື້ນີ້ ໃຫ້ມີການເຈຣະຈາສັນຕິພາບ ກັບສະຫະຣັດອະເມຣິກາ ແລະໃຫ້ຍຸດຕິການລົງໂທດຕໍ່ຕົນໃນຖານະເປັນ ເງື່ອນໄຂສຳລັບການກັບຄືນໄປສູ່ການເຈຣະຈາ 6 ຝ່າຍ ທ່ີໄດ້ຢຸດສະງັກລົງ ວ່າດ້ວຍການປົດອາວຸດນີວເຄລັຍຂອງເກົາຫລີເໜືອນັ້ນ ກະຊວງການຕ່າງປະເທດເກົາຫລີເໜືອກ່າວ ຢູ່ໃນຖະແຫລງການສະ ບັບນຶ່ງໃນວັນຈັນມື້ນີ້ ວ່າ ການຮື້ຟື້ນການເຈຣະຈາ 6 ຝ່າຍຄືນ ແມ່ນ ຂຶ້ນຢູ່ກັບສົນທິສັນຍາສັນຕິພາບກັບສະຫະຣັດ ສົງຄາມເກົາຫລີ ແຕ່ປີ 1950 ຫາ 1953 ນັ້ນ ໄດ້ຍຸດຕິລົງດ້ວຍການຢຸດຍິງ ບໍແມ່ນການເຊັນສົນທິສັນຍາສັນຕິພາບກັນ ຖະແຫລງການສະບັບນີ້ມີຂຶ້ນ ໃນມື້ດຽວກັນກັບທີ່ທູດພິເສດຄົນໃໝ່ຂອງສະຫະຣັດວ່າດ້ວຍສິດທິມະນຸດໃນເກົາຫລີເໜືອ ເອີ້ນປະວັດການເຄົາ ຣົບນັບຖືສິດທິມະນຸດຂອອງຣັຖບານພຽງຢ້າງ ວ່າເປັນທ່ີໜ້າຕື່ນຕົກໃຈ ແລະກ່າວວ່າ ເກົາຫລີເໜືອຈະຕ້ອງປັບປຸງປະວັດການເຄົາຣົບນັບຖືສິດ ທິມະນຸດຂອງຕົນໃຫ້ດີຂຶ້ນ ຖ້າຢາກມີສາຍພົວພັນທ່ີອົບອຸ່ນຂຶ້ນກັບຣັຖ ບານວໍຊິງຕັນ ທ່ານນາງຮິນລາຣີ ຄລິນຕັນ ຣັຖມຸນຕີ ການຕ່າງປະເທດສະຫະຣັດອອກ ເດີນທາງໄປຢ້ຽມຢາມຂົງເຂດເອເຊັຍປາຊີຟິກໃນວັນຈັນມື້ນີ້ ໂດຍຈະເພ່ງເລັງໃສ່ເຣື່ອງຄວາມປອດໄພ ການພັດທະນາ ສິ່ງແວດລ້ອມ ແລະຮັກສາສາຍພົວພັນສອງຝ່າຍ ທ່ີແຂງແຮງໄວ້ກັບຫລາຍໆປະເທດໃນຂົງ ເຂດ ທ່ານນາງຄລິນຕັນຈະເລີ້ມຕົ້ນການຢ້ຽມຢາມຂອງທ່ານນາງ ທ່ີ ຣັດຮາວາຍ ບ່ອນທ່ີທ່ານນາງຈະພົບປະກັບທ່ານ Katsuya Okada ຣັຖມຸນຕີການຕ່າງປະເທດຍີ່ປຸ່ນໃນວັນອັງຄານມື້ອື່ນ ສະຫະຣັດແລະຍີ່ປຸ່ນກຳລັງມີບັນຫາຂັດແຍ່ງກັນກ່ຽວກັບການຍົກຍ້າຍຖານທັບ Futemma ຂອງສະຫະຣັດທ່ີເກາະໂອກີນາວາ ນັ້ນ ພາຍໃຕ້ຂໍ້ຕົກລົງສະບັບປີ2006 ຖານທັບນາວິກະໂຍທິນຂອງສະ ຫະ ຣັດແຫ່ງນີ້ ຈະຖືກຍົກຍ້າຍອອກໄປຈາກເຂດເທດສະບານທ່ີມີຜູ້ຄົນອາໄສຢູ່ຢາງໜາແໜ້ນ ໄປຍັງເຂດແຄມທະເລ ພາຍໃນເຂດກຳແພງນະ ຄອນເມືອງໂອກີນາວານັ້ນ ແຕ່ມີບາງພັກການເມືອງໃນຍີ່ປຸ່ນ ທີ່ກ່າວວ່າ ຄວນຈະຍົກຍ້າຍຖານທັບແຫ່ງນີ້ ອອກຈາກເກາະໂອກີນາວາໄປຢ່າງສິ້ນເຊີງ ນັກການທູດຂັ້ນສູງສຸດຂອງສະຫະຣັດ ຈະເດີນທາງຕໍ່ໄປຍັງປະເທດ ເກາະ Papua New Guinea ກະຊວງການຕ່າງປະເທດເວົ້າວ່າ ຢູ່ທີ່ນັ້ນ ທ່ານນາງຄລິນຕັນຈະພົບປະກັບບັນດາເຈົ້າໜ້າທ່ີຣັຖບານຕລອດທັງພວກຜູ້ນຳສັງຄົມພັນລະເມືອງຕ່າງໆເພື່ອໂອ້ລົມສົນທະນາກັນເຣື່ອງການປົກປ້ອງສິງແວດລ້ອມ ແລະການເຮັດໃຫ້ພວກແມ່ຍິງມີອຳນາດຫລາຍຂຶ້ນ ການທ່ຽວຢ້ຽມຢາມຂົງເຂດດັ່ງກ່າວ ເປັນເວລາ10 ມື້ຂອງທ່ານນາງ ຄລິນຕັນ ຈະນຳທ່ານນາງໄປຍັງປະເທດ ນີວຊີແລນ ແລະອອສເຕຣເລັຍເຊັ່ນກັນ ລາຍງານສື່ມວນຊົນໃນວັນຈັນມື້ນີ້ເວົ້າວ່າ ຄາດວ່າສາຍການບິນຍ່ີປຸ່ນ ທ່ີປະສົບກັບບັນຫາ ຈະຕັດໜ້າວຽກລົງ 15ພັນ600 ວຽກ ຫລືປະມານ 1ສ່ວນ3 ຂອງແຮງງານທັງໝົດຂອງຕົນ ໃນລະຍະເວລາ 3 ປີ ພາຍ ໃຕ້ແຜນການຟື້ນຟູສະຖານະພາບ ການປົດຄົນງານອອກ ພ້ອມ ທັງຕັດຜົນປະໂຫຍດແລະຄ່າຈ້າງເງິນເດືອນລົງ ຈະດຳເນີນໄປພ້ອມກັບການຂາຍສາຂາຂອງສາຍບິນຍີ່ປຸ່ນ ຫລື JAL ອອກ ຮວມທັງພວກໂຮງແຮມຫລາຍບ່ອນຂອງບໍລິສັດນຳ ຄາດວ່າບໍລິສັດ JAL ຈະປະກາດລົ້ມລະລາຍໃນວັນທີ 19 ເດືອນນີ້ ອັນເປັນພາກສ່ວນນຶ່ງຂອງແຜນການປະຕິຮູບນັ້ນ